《大行皇帝挽歌辞五首 其一》
宋代·沈遘

正统千龄接，端朝四纪长。无为独高拱，博施极多方。

昔也称何力，今焉怨彼苍。维应传圣嗣，有以慰民望。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。